8. ΝΟΜΟΘΕΤ.ΔΙΑΤΑΓΜΑ υπ’ αριθ.92 της 11/14 Ιαν. 1969 (ΦΕΚ Α΄5) Περί συστάσεως Επιτροπής συντάξεως Κώδικος Ναυτικής Εργασίας. Άρθρ.1.-1.Δια την σύνταξιν Κώδικος Ναυτικής Εργασίας δι’ ου θέλουσι συμπληρωθή και κωδικοποιηθή αι εν ισχύϊ περί ναυτικής εργασίας διατάξεις, συνιστάται, δι’ αποφάσεως του Υπουργού Εμπορικής Ναυτιλίας, Επιτροπή συγκειμένη: α)Εξ ενός ανωτάτου, εν ενεργεία ή μή, δικαστικού λειτουργού, ως Προέδρου. β)Εκ του Καθηγητού ή Υφηγητού της Νομικής Σχολής του Πανεπιστημίου Αθηνών της έδρας του Εργατικού Δικαίου. γ)Του Νομικού Συμβούλου του Υπουργείου Εμπορικής Ναυτιλίας. δ)Ενός εκπροσώπου του Ναυτικού Επιμελητηρίου της Ελλάδος, ειδικού περί τα θέματα της ναυτικής εργασίας, υποδεικνυομένου υπ’ αυτού. ε)Εκ του Διευθυντού της Διευθύνσεως Ναυτικής Εργασίας του Υπουργείου Εμπορικής Ναυτιλίας. 2.Δια της αυτής ως άνω υπουργικής αποφάσεως ορίζεται ως Γραμματεύς της Επιτροπής Αξιωματικός του Λιμενικού Σώματος. Άρθρ.2.-1.Δια την απαρτίαν της Επιτροπής απαιτείται η παρουσία τεσσάρων τουλάχιστον μελών αυτής, εν οις και ο Πρόεδρος. 2.Απομάκρυνσις ή αποχώρησις μέλους τινός της Επιτροπής εκ της ήν κατέχει θέσεως ή υπηρεσίας ή λειτουργήματος, εφ’ όσον δεν οφείλεται εις πειθαρχικούς λόγους  δεν επηρεάζει την ιδιότητα αυτού ως μέλους της Επιτροπής. 3.Εν περιπτώσει παραιτήσεως, κωλύματος, απουσίας ή θανάτου οιουδήποτε μέλους ή του γραμματέως της Επιτροπής, χωρεί αντικατάστασις υπό ετέρου προσώπου της αυτής προς το αντικαθιστώμενον ιδιότητος, οριζόμενον κατά την διαδικασίαν του προηγουμένου άρθρου. Άρθρ.3.-Εντός εξαμήνου προθεσμίας από της συστάσεως της Επιτροπής δέον όπως αύτη περατώση την επεξεργασίαν και την οριστικήν διατύπωσιν και υποβολήν εις τον Υπουργόν Εμπορικής Ναυτιλίας του κειμένου του τελικού σχεδίου Κώδικος Ναυτικής Εργασίας μετά της υπ’ αυτού εισηγητικής εκθέσεως. Άρθρ.4.-1.Εις τα Μέλη και τον Γραμματέα της Επιτροπής καταβάλλεται άμα τω πέρατι του έργου, εφ’ άπαξ αποζημίωσις οριζομένη δια κοινής αποφάσεως των Υπουργών  Εμπορικής Ναυτιλίας και Οικονομικών, μη εφαρμοζομένης της παρ.2 του άρθρ.7 του Ν.Δ.4352/1964. 2.Η ως άνω δαπάνη, ως και πάσα ετέρα, αναγκαία δια την λειτουργίαν της Επιτροπής βαρύνει το Ναυτικόν Επιμελητήριον της Ελλάδος, εις τον προϋπολογισμόν του οποίου αναγράφεται η απαιτούμενη προς τούτο πίστωσις, μετ’ απόφασιν του Υπουργού Εμπορικής Ναυτιλίας. Άρθρ.5.-Η ισχύς του παρόντος άρχεται απο της δημοσιεύσεώς του εις την Εφημερίδα της Κυβερνήσεως.  (Μετά την σελ.256(γ) Σελ. 257 353-039 Κωδικοποίηση της Νομοθεσίας 1.Η.ζ.8 1.Η.ζ.8 Κωδικοποίηση της Νομοθεσίας 